Pananglitan niini mao ang pag komparar ni Pablo sa mga buhat sa unod ug buhat sa espirito. Iyang giingon nga ang atong espirituhanong kinabuhi nagadepende kini sa atong determinasyon nga maglakaw diha sa Espirito ug magapuyo diha sa Espirito. (Gal. 5:16-25) Dugang pang ebidensya sa gahum sa Diyos sa kausaban sa kinabuhi sa tomotoo makita nato sa iyang relasyong ngadto sa iyang kauban mga bag-ong binuhat. Usahay, adunay mga higayon sa dili pag sinabtanay sa ubang mga kaigsoonan sa nagka lain-laing mga butang, apan giawhag kita ni Pablo nga magsul-ob kita sa panalangin sa kalooy, pagkamapahiubsanon, kaaghop, pailob, pagka mainantuson ug pagkamapaungaron. Kini ang maghimo kanato nga masabtan ang mga kasaypanan sa uban, uban sa pagtoo nga kinahanglan nga kita mapinasayloon sa uban sama sa pagpasaylo ni Kristo kanato.—Colosas 3:3-13